**DECIZIA ETAPEI DE ÎNCADRARE**

**Nr. XX din 18.05.2023**

Ca urmare a solicitării de emitere a acordului de mediu adresate de **CANTA DANUT-DOREL reprezentant al SOCIETATEA COMERCIALA DE CONSTRUCȚII NAPOCA SA,** cu sediul în municipiul Cluj-Napoca, str. Calistrat Hogas, nr. 7, et. 1, ap. 3, judeţul Cluj, înregistrată la APM Cluj cu nr. 3825/17.02.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 4311/22.02.2023, nr. 4943/28.02.2023, 6929/17.03.2023, nr. 7091/20.03.2023, nr. 7457/24.03.2023, nr. 9994/27.04.2023, nr. 10058/28.04.2023 și nr. 11304/15.05.2023 și a consultărilor desfăşurate în cadrul şedinţei Comisiei de Analiză Tehnică din data de 28.03.2023, că proiectul ***,,Construire hală cu funcțiuni comerciale și depozit și construire clădire de birouri, organizare de șantier”***  propus a fi realizat în municipiul Cluj-Napoca, str. Plevnei, nr. 53A, judeţul Cluj***,*** **nu se supune evaluării impactului asupra mediului**.

**Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **10. b) – *„Proiecte de dezvoltare urbană, inclusiv construcția centrelor comerciale și a parcărilor auto publice”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se incadreaza in reglementările PUZ aprobat, cu HCL nr. 493/22.12.2014.

* Conform Certificatului de Urbanism nr. 2779/25.10.2022, emis de Primăria Municipiului Cluj-Napoca:
* Imobilul este situat in intravilanul municipiului Cluj-Napoca, în afara perimetrului de protecție a valorilor istorice și arhitectural-urbanistice, fiind proprietate privată a beneficiarului;
* destinație: parțial în **S\_EM1** - zonă de mică producție, servicii de tip industrial și cvasi-industrial, comerț, bănci, instituții publice și activități administrative și parțial în **UTR Ve** – zonă verde de protecție a apelor sau cu rol de culoar ecologic conform HCL 112 din 28.02,2018;
* categoria de folosință: curți, construcții;

c) la evaluarea proiectului au fost luate în considerare criteriile prevăzute în Anexa nr. .3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială (spațiu verde);

j) amplasamentul nu este situat în interiorul sau vecinătatea niciunei arii naturale protejate;

k) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

Conform deciziei nr. 242/CJ din 28.04.2023, emisă de AN Apele Române, ABA Someș-Tisa, SGA Cluj, pentru proiectul propus nu este necesară elaborarea SEICA, întrucât lucrările prevăzute vor fi cu impact local asupra corpului de apă de suprafață Someșul Mic-cf. NADES-cf. Someșul Mare, pe perioada desfășurării lucrărilor,

**IV.** **Caracteristicile proiectului**

* **Amplasament:** parcela studiată se află în intravilanul municipiului Cluj-Napoca și are o suprafață de 15131 mp.
* **Descriere succintă a proiectului:**

**Se propun:** Lucrări de edificare a unei clădiri cu două unități funcționale, respectiv un corp de birouri cu showroom și o hală cu ateliere și depozitare. Corpul halei va avea regim de înălțime S+P+Supanta, iar corpul de birouri S+P+Supanta+SE+ER. Se dorește, de asemenea, amenajarea accesurilor auto și pietonal în incintă, împrejmuirea laturilor în lungul drumului de acces și păstrarea împrejmuirii existente pe celelalte laturi și realizarea de branșamente și racorduri la utilități. Se propus un număr de 50 locuri de parcare, din care 35 locuri la sol și 15 locuri organizate pe sistem de parcare liftat.

**Bilanț teritorial propus:**

|  |  |  |
| --- | --- | --- |
|  | **mp** | **%** |
| Suprafață teren | 15131 | 100,00 |
| Suprafață construită propusă, din care:  S hală/depozitare  S clădire showroom | 3964,15  3260,43  703,72 | 26,19 |
| Suprafață spațiu verde amenajat | 7877,32 | 52,06 |
| Suprafață platforme, pavaje auto și pietonale, trotuare | 3289,53 | 21,74 |
| Suprafață desfășurată propusă | 12173,14 | |
| Suprafață utilă propusă | 10824,36 | |
| **Indici urbanistici** | | |
| POT | 26,20 | |
| CUT | 0,81 | |
| **POT maxim** | **60,00** | |
| **CUT maxim** | **1,2** | |

**Utilități:** imobilul va fi racordat la rețelele edilitare existente în zonă, respectiv alimentare cu energie electrică, gaze naturale, apă potabilă și rețeaua de canalizare a municipiului.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) lucrările de construcție propuse nu vor afecta suprafața încadrată în UTR-Ve;

k) la finalizarea proiectului zonele afectate temporar de lucrări vor fi refăcute la starea iniţială;

l) **se vor respecta condițiile și prevederile tuturor avizelor emise de alte autorități - *Avizul de Gospodărire a apelor nr. xx din xx.xx.xxxx:***

* În perioada de execuție a lucrărilor se vor lua toate măsurile care se impun pentru evitarea poluării apelor, pentru protecția factorilor de mediu, pentru prevenirea și combaterea poluătilor accidentale, în special cu produse petroliere ca urmare a exploatării utilajelor tehnologice;
* Dacă prin execuția proiectului se va intersecta freaticul și vor fi generate ape din epuisment, se va prezenta către SGA Cluj soluția de evacuare și depozitare a acestora. Se interzice evacuarea apelor de epuisment în emisar în perioada de ape mari;
* Orice modificare față de Documentația tehnică și Proiect, vizată spre neschimbare, care ar putea interveni pe parcursul lucrărilor va fi adusă la cunoștința emitentului avizului de gospodărire a apelor, responsabilitate care revine proiectantului;
* Începerea execuției se va anunța cu 10 zile înainte la Sistemul de Gospodărire a Apelor Cluj;
* Recepția lucrărilor se va realiza în prezența delegatului Sistemului de Gospodărire a Apelor Cluj;
* Având în vedere lucrările prevăzute pentru evacuarea apelor pluviale, se va ține cont de lucrările de regularizare existente pe tronsomul cursului de apă Someșul Mic, astfel încât sa nu aducă un impact major asupra acestora.

m) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

n) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

ADINA SOCACIU

**Şef Serviciu AAA Șef serviciu CFM**

ing. Anca CÎMPEAN dr. biol. Paul BELDEAN

**Întocmit:**

cons. Simona-Diana MORARIU cons. Izabella BUFTEA

19.05.2023